पूर्व मेयर सुभाष चावला का कहना है कि शहर में आवारा गायों से मुक्ति बनाने के लिए अतिरिक्त गौशालाएं बनाने से कोई स्थायी समाधान नहीं होगा। उनका कहना है कि वन टाइम राहत के लिए शहर की गायों को वृंदावन या अन्य राज्यों में बनी गौशालाओं में भेजना चाहिए। साल 2013 में मेयर रहते हुए उन्होंने शहर से करीब दो हजार गायों को भेजा था। उनका कहना है कि शहर के सीमावर्ती इलाकों से रात के समय गायें शहर में आती हैं, उन पर रोक लगाने में नगर निगम पूरी तरह से असफल हो रहा है।